47. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ.Ε4/4358 της 15/18 Ιουν. 1987 (ΦΕΚ Β΄ 308) Τροποποίηση και συμπλήρωση απόφασης περί ρύθμισης εξαγωγής εμπορευμάτων. Έχοντας υπόψη: 1.Τις διατάξεις του Νόμ. 936/79 "Περί τροποποιήσεως και συμπληρώσεως των περί Εξωτερικού Εμπορίου διατάξεων". 2.Τις διατάξεις του Νόμ. 1558/85 "Περί Κυβέρνησης και Κυβερνητικών Οργάνων". 3.Τις διατάξεις του Νόμ. 1266/82 "Περί Οργάνων άσκησης της νομισματικής, πιστωτικής και συναλλαγματικής πολιτικής και άλλες διατάξεις". 4.Τις διατάξεις του Π.Δ. 437/85 "Περί καθορισμού και ανακατανομής των αρμοδιοτήτων των Υπουργείων". 5.Τις διατάξεις του Π.Δ. 456/85 "Περί μεταφοράς αρμοδιοτήτων, Υπηρεσιών και Προσωπικού στο Υπουργείο Εμπορίου από το Υπουργείο Εθνικής Οικονομίας". 6.Την απόφασή μας αριθ. Ε4/10110/4.12.80 όπως τροποποιημένη ισχύει σήμερα και την ανάγκη απλούστευσης εξαγωγικών διαδικασιών, αποφασίζεται:  Η τροποποίηση και συμπλήρωση της απόφασής μας αριθ. Ε4/10110/4.12.80 ως εξής: 1.(Αντικαθίσταται φράση στην παρ. 5 της Ε4/10110/Φ.40/1980 απόφασης, ανωτ. αριθ. 25). 2.Ο έλεγχος της καταλληλότητας και πληρότητας των δικαιολογητικών που προσκομίζονται από τους εξαγωγείς στα Καταστήματα των Τραπεζών θα διενεργείται κατά τον χρόνο της προσκόμισής τους. 3.Δεν απαιτείται προηγούμενη έγκριση της Τράπεζας της Ελλάδος προς τις μεσολαβούσες Τράπεζες: α)Για τη χορήγηση πιστοποίησης ναύλου και ταχυδρόμηση των φορτωτικών εγγράφων στο εξωτερικό εφόσον ο καταβαλλόμενος στην Ελλάδα σε δραχμές ναύλος δεν υπερβαίνει τη διαφορά μεταξύ της αξίας C-F και FOB της Δήλωσης-Τιμολογίου Εξαγωγής κατά το ποσό των ~$ 1.000 USD. β)Για την καταβολή εξόδων διαιτησίας, χημικών αναλύσεων, εφόσον το συνολικό τους ύψος δεν υπερβαίνει το ποσό των $ 2.000 USD. γ)Για αποστολή εμβασμάτων ή εκπτώσεων επί του εισαγομένου συναλλάγματος για διακανονισμό υποχρεώσεων ποιοτικών και ποσοτικών ελέγχων εφόσον το συνολικό τους ύψος δεν υπερβαίνει το ποσό των $ 3.000 USD. δ)Για αποστολή εμβασμάτων ή εκπτώσεων επί του εισαγομένου συναλλάγματος για διακανονισμό υποχρεώσεων ποιοτικών και ποσοτικών διαφορών εφόσον το συνολικό τους ύψος δεν υπερβαίνει το ποσό των $ 5.000 USD. 4.Τα εμβάσματα ή εκπτώσεις επί του εισαγομένου συναλλάγματος των εδαφ. β, γ και δ της προηγούμενης παραγράφου δεν πρέπει να υπερβαίνουν σε ποσοστό το 5% της συνολικής αξίας FOB της αντίστοιχης Δήλωσης-Τιμολογίου Εξαγωγής. (Μετά τη σελ. 264, 34(α) Σελ. 264,35 Τεύχος Θ123-Σελ.47 - 746 Οργάνωση εξωτερικού εμπορίου 11.Ζ.β.46-47 5.Όλες οι μεσολαβούσες Τράπεζες υποχρεούνται να τηρούν αρχείο των πραγματοποιουμένων μέσω αυτών εξαγωγών προκειμένου να διευκολύνεται στον έλεγχο της ορθής συμπλήρωσης των Δηλώσεων-Τιμολογίων Εξαγωγής που υποβάλλονται από τους εξαγωγείς (Απόφασή μας αριθ. Ε4/10110/4.12.80 και σχετικές εγκύκλιοι της Τράπεζας Ελλάδος) και προκειμένου να περιοριστεί ο αριθμός έκδοσης των Ειδικών Σημειωμάτων από τα Ε.Β.Ε. (έγγραφό μας αριθ. Ε4/2676/6.9.83 και σχετική εγκύκλιος της Τράπεζας Ελλάδος). Κατά τα λοιπά εξακολουθεί να ισχύει η Απόφασή μας Ε4/10110/4.12.80 όπως έχει τροποποιηθεί μέχρι σήμερα. 